La Junta Consultiva de Contractació Administrativa de la Generalitat de Catalunya fou creada mitjançant el Decret 192/1981, de 9 de juliol, i va ser adscrita al Departament d'Economia i Finances.
Amb posterioritat, aquesta primera disposició ha estat objecte de diverses modificacions, les més significatives de les quals foren les aprovades amb el Decret 376/1996, de 2 de desembre, que va adequar les funcions de la Junta a la Llei 13/1995, de 18 de maig, de contractes de les administracions públiques i la més recent, la que va dur a terme el Decret 82/2007, de 3 d'abril, de modificació de la seva composició, que va suposar, entre d'altres adequacions, la incorporació dels representants de les organitzacions sindicals als òrgans de la Junta Consultiva de Contractació Administrativa.
La Disposició final primera del Decret 82/2007, de 3 d'abril, esmentat, va preveure l'autorització al conseller o consellera d'Economia i Finances a efectuar per ordre les futures adaptacions que resultessin necessàries en la composició dels òrgans de la Junta Consultiva de Contractació Administrativa com a conseqüència de l'aprovació de decrets de reestructuració i/o de reorganització dels òrgans, departaments o organismes de l'Administració de la Generalitat.
El Decret 200/2010, de 27 de desembre, de creació, denominació i determinació de l'àmbit competencial dels departaments de l'Administració de la Generalitat de Catalunya, ha configurat la nova organització dels departaments de l'Administració de la Generalitat i ha determinat els respectius àmbits de competència.
Aquestes previsions han estat objecte de regulació específica mitjançant els decrets de reestructuració de cadascun dels departaments.
El Decret 203/2011, de 18 de gener, de creació de l'Oficina de Supervisió i Avaluació de la Contractació Pública al Departament de la Presidència i de reestructuració de la Secretaria General i la Direcció General del Patrimoni de la Generalitat de Catalunya del Departament d'Economia i Coneixement, suprimeix la Direcció General de Contractació Pública del Departament de la Presidència i adscriu la Junta Consultiva de Contractació Administrativa a la Secretaria General del Departament d'Economia i Coneixement.
D'acord amb les previsions d'aquests decrets, cal procedir a l'adaptació de la composició de la Junta Consultiva de Contractació Administrativa, tant pel que fa als membres per raó del càrrec, com pel que fa als membres dels departaments que ho són per designació, en la mesura en què el canvi d'estructura i denominació dels departaments els afecten.
Amb aquest objectiu, es procedeix a adequar, en primer lloc, l'atribució de la presidència de la Junta a l'òrgan del Departament d'Economia i Coneixement al qual passa a adscriure's la Junta Consultiva de Contractació Administrativa, això és, a la Secretaria General.
En segon lloc, s'efectua l'adaptació de la composició dels òrgans de la Junta pel que fa als vocals dels departaments que ho són per designació, seguint amb la mateixa estructura anterior, això és, un representant de cada departament en el Ple d'aquest òrgan i la seva representació en la Comissió Permanent i/o en la Comissió de Classificació Empresarial en funció de les seves atribucions competencials i la incidència d'aquesta en els assumptes de què coneixen aquests òrgans, respectivament.
Finalment, es procedeix a l'adaptació nominativa i tècnica de les referències a òrgans i a tipologies contractuals que es contenen en els preceptes afectats del Decret 376/1996, de 2 de desembre, segons la redacció efectuada pel Decret 82/2007, de 3 d'abril.
Per tant, en ús de les atribucions que m'han estat conferides,
En aplicació de la disposició final primera del Decret 82/2007, de 3 d'abril, s'adequa la composició dels òrgans de la Junta Consultiva de Contractació Administrativa, regulats pels articles 7, 10 i 12 del Decret 376/1996, de 2 de desembre, segons la redacció efectuada pel Decret 82/2007, de 3 d'abril, esmentat.
"El Ple de la Junta Consultiva és el màxim òrgan col·legiat i decisori i està integrat pels membres següents:
"L'interventor/a general de la Generalitat de Catalunya o l'interventor/a en qui delegui.
"El/la director/a del Gabinet Jurídic o l'advocat o advocada del Gabinet en qui delegui.
"El/la cap de la Secretaria Tècnica de la Comissió Central de Subministraments de la Generalitat de Catalunya"
"Un/a vocal en representació de la Cambra Oficial de Contractistes d'Obres de Catalunya, designat/ada per la persona titular del Departament d'Economia i Coneixement, a proposta d'aquesta organització.
"Dos/dues vocals en representació de les organitzacions que agrupen empreses afectades pels contractes de subministraments i pels contractes de serveis, designats/des per la persona titular del Departament d'Economia i Coneixement, a proposta d'aquestes organitzacions.
"Un/una vocal en representació de cadascun dels departaments de la Generalitat de Catalunya, nomenat/ada per la persona titular del Departament d'Economia i Coneixement, a proposta del conseller respectiu.
"Dos/dues vocals en representació de les organitzacions associatives d'ens locals de Catalunya, designats/des per la persona titular del Departament d'Economia i Coneixement, a proposta d'aquestes organitzacions.
"Dos/dues vocals en representació de les organitzacions sindicals més representatives a Catalunya, designats/des per la persona titular del Departament d'Economia i Coneixement, a proposta d'aquestes organitzacions.
"La Comissió Permanent està integrada pels membres del Ple següents:
"L'interventor/a general o l'interventor/a en qui hagi delegat la seva representació en el plenari de la Junta.
"El/la director/a del Gabinet Jurídic o l'advocat o advocada en qui hagi delegat la seva representació en el plenari de la Junta.
"El/la cap de la Secretaria Tècnica de la Comissió Central de Subministraments de la Generalitat.
"El/la representant de la Cambra Oficial de Contractistes d'Obres de Catalunya.
"Un/una vocal en representació de les organitzacions que agrupen empreses afectades pels contractes de subministraments.
"Els/les vocals representants dels departaments de la Presidència; de Governació i Relacions Institucionals; d'Economia i Coneixement; d'Ensenyament; de Salut; d'Interior; de Territori i Sostenibilitat; d'Agricultura, Ramaderia, Pesca, Alimentació i Medi Natural; i de Benestar Social i Família.
"Els/les vocals en representació de les organitzacions associatives d'ens locals de Catalunya.
Secretari/ària: el/la cap de la Secretaria Tècnica de la Junta Consultiva, d'acord amb el que estableix l'article 15 del present Decret.
Quan s'hagin de tractar assumptes plantejats per un Departament o que afectin directament un Departament no representat a la Comissió Permanent o una entitat, dependent o vinculada a aquell, el/la vocal del Departament corresponent al Ple de la Junta podrà assistir a la reunió de la Comissió Permanent."
"President/a: el/la secretari/ària general del Departament de Territori i Sostenibilitat.
"Vicepresident/a: el/la director/a de serveis del Departament d'Economia i Coneixement.
"Els/les vocals del Ple en representació dels departaments d'Economia i Coneixement; d'Ensenyament; de Salut; de Territori i Sostenibilitat; de Cultura; de Benestar Social i Família; d'Empresa i Ocupació i de Justícia.
"El/la vocal en representació de la Cambra Oficial de Contractistes d'Obres de Catalunya.
"Un/una vocal en representació de les organitzacions que agrupen empreses afectades pels contractes de serveis.